OpenLLM-France/wikimedia huggingface dataset:
# David Merino

David Merino Soto, pilota arloan Merino II.a izenaz ezaguna (Villar de Torre, Errioxa, 1990eko apirilaren 16a) esku huskako pilotari profesional ohia da. Atzelari jokatzen zuen, Asperekin. 2012an, Esku Huskako Binakako Pilota Txapelketa Nagusia irabazi zuen, Titin III.a aurrelaria lagun zuela. Profesional bilakatu baino lehen, 2010ean Biharko Izarrak torneoko txapeldun izan zen. Jarduera Fisikoaren eta Kirolaren Zientzietako Graduko ikasketak eginak ditu Euskal Herriko Unibertsitatearen Arabako Campusean, Gasteizen.

## Pilotari ibilbidea

Profesionaletan 2010eko uztailaren 4an debutatu zuen. Debutatu berritan, bilakaera handia izan zuen bere jokoan, eta 2012an irabazitako binakako txapelketa hartan jo zuen goia. Profesionaletako bere lehen bi urteetan (2011n eta 2012an) binakako txapelketa nagusiko finalerdietan sartu zen: lehenengoan, Martinez de Irujo aurrelaria lagun; eta bigarrenean, 21 urte besterik ez zuela, binakako txapeldun izan zen Titin III.a aurrelariarekin batera. Geroztik, ordea, ibilbide gorabeheratsua izan zuen, ez zen hasierako joko maila ikusgarri hura jarraikortasunez ematera itzuli, eta ez zuen berriro txapelketa horretako finalerdietara iristerik lortu.
Daviden anaia Miguel ere pilotari profesional ohia da, eta biak batera erretiratu ziren pilota profesionaletik, 2018ko abuztuaren 10ean, Ezkaraiko pilotalekuan (Errioxa).
Hala ere, pilotan jokatzen jarraitzen du, nahiz eta maila apalagoan aritu: izan ere, 2018an bertan, Garfe enpresarekin kontratua sinatu zuen, eta orduz geroztik enpresa horrekin dihardu.

## Erreferentziak

* ↑ Aspe enpresako fitxa.
* ↑ (Gaztelaniaz) «Estudia IVEF en Vitoria, pero sin prisa alguna» Diario Vasco 2011-11-01 (Noiz kontsultatua: 2020-07-20).
* ↑ (Gaztelaniaz) «David Merino: “Toca cambiar de chip, pero seguiré jugando a pelota”» Diario Vasco 2018-08-04 (Noiz kontsultatua: 2020-07-20).
* 1 2 Magro Eizmendi, Imanol. «Merinoren azal berria» Berria 2018-10-19 (Noiz kontsultatua: 2020-07-20).
* ↑ (Gaztelaniaz) Merino Soto, David. Cómo planificar el entrenamiento cuando no hay calendario de competición: el caso de la pelota a mano profesional. Euskal Herriko Unibertsitatea (argitaratze data: 2019-06-02).
* ↑ Magro Eizmendi, Imanol. «David Merino, Aspeko pilotaria: “Ni ere harritu ninduen nire bi lehen urteetako bilakaerak”» Berria 2016-01-23 (Noiz kontsultatua: 2020-07-20).
* ↑ Magro Eizmendi, Imanol. «Neguko arantza» Berria 2018-01-05 (Noiz kontsultatua: 2020-07-20).
* ↑ (Gaztelaniaz) «Miguel y David Merino: “Se acaba Aspe, la pelota continúa”» Deia 2018-08-12 (Noiz kontsultatua: 2019-01-07).
* ↑ (Gaztelaniaz) «David Merino: "Imaginaba que Aspe podía no renovarnos"» Mundo Deportivo 2018-08-17 (Noiz kontsultatua: 2019-01-07).
* ↑ (Gaztelaniaz) «David Merino se incorpora a la disciplina de Garfe» La Rioja 2018-10-17 (Noiz kontsultatua: 2020-07-19).
* Datuak: Q12256098
# David Martínez de Aguirre

David Martínez De Aguirre Guinea (Gasteiz, Araba, 1970eko urtarrilaren 10a) euskal domingotar apaiza da eta 2014tik Puerto Maldonadoko Bikariotza Apostolikoaren apezpiku laguntzailea da.
Davidek Gasteizko Santa María Ikastetxean egin zituen lehen eta bigarren mailako ikasketak. 1993tik 1995era Valladolideko Filosofiako Goi-mailako Institutuan ikasi zuen eta ondoren, 1995etik 1998ra Salamancako San Esteban Teologia Fakultatean. Teologia Biblikoan lizentziatu zen Deustuko Unibertsitatean.
1993ko irailaren 18an egin zituen boto handiak. 1999ko abenduaren 11an apaiztu zen.

## Erreferentziak

* ↑ (Gaztelaniaz) Dominicos: "Fr. David Martínez de Aguirre, Obispo Coadjutor del Vicariato Apostólico de Puerto Maldonado (Perú)"
* Datuak: Q17352918
* Multimedia: David Martínez de Aguirre Guinea / Q17352918
# David McCallum

David Keith McCallum (1933ko irailaren 19a, Glasgow, Eskozia – New York, 2023ko irailaren 25a) eskoziar telebista eta zinemako aktore bat izan zen. Batez ere, 1960eko hamarkadan The Man from U.N.C.L.E telesailan Illya Kuryakin errusiar agentea antzezteagatik ospetsua da; halaber, 1963an John Sturges zuzendariak zuzendutako The Great Escape filmean kontzentrazio esparru batean dagoen Eric Ashley britainiar tenientearena egitegatik: bertan. Steve McQueen, James Garner, Richard Attenborough, James Donald, Charles Bronson, Donald Pleasence eta James Coburn aktoreekin batera lan egin zuen.
CBS estatubatuar telebista katean emititzen den NCIS telesaila ospetsuan Donald "Ducky" Mallard doktorea antzeztu zuen.
Ziurrenik Euskal Herrian 1980ko hamarkada eta 1990ekoan ETB1an euskaraz nahiz ETB2an gaztelaniaz emititu ziren The Invisible Man (1975) eta Kidnapped (1978-1979) telesailetan agertzeagatik ezaguna da. Lehenbiziko telesailean, gizon ikustezinaren paper nagusia zuen, bigarren telesaila, berriz, Robert Louis Stevenson eskoziar idazlearen izen bereko eleberrian oinarrituta zegoen: bertan, Alan Breck Stewart eskoziar matxinatuaren papera antzezten zuen.

## Kanpo estekak

* David McCallumen IMDBko fitxa irakurgai (Ingelesez)
* David McCallumen Jarraitzaileak Zuzenean - David MaCallum Fans Online (Ingelesez)
* U.N.C.L.E. telesailaren jarraitzaileak (Ingelesez)
* Datuak: Q313023
* Multimedia: David McCallum / Q313023
# David McClelland

David Clarence McClelland (Mt. Vernon, 1917ko maiatzaren 20a – 1998ko martxoaren 27a), psikologo estatubatuarra izan zen. Ezaguna bilakatu zen bere Beharraren Teoria lantzeagatik.​

## Erreferentziak

* ↑ «David C. McClelland» web.archive.org 2008-05-16 (Noiz kontsultatua: 2022-07-30).
* ↑ Hoy, K. H., & Miskel, G. M. (2008). Structure in Schools. In E. Barrosse, D. Patterson, & J. Eccher (Eds.), Educational Administration: Theory, Research, and Practice (pp. 135-174). New York, NY: McGraw-Hill.
* ↑ (Ingelesez) Haggbloom, Steven J.; Warnick, Renee; Warnick, Jason E.; Jones, Vinessa K.; Yarbrough, Gary L.; Russell, Tenea M.; Borecky, Chris M.; McGahhey, Reagan et al.. (2002-06). «The 100 Most Eminent Psychologists of the 20th Century» Review of General Psychology 6 (2): 139–152. doi:10.1037/1089-2680.6.2.139. ISSN 1089-2680. (Noiz kontsultatua: 2022-07-30).
* ↑ «McClelland - Theory of Needs» www.netmba.com (Noiz kontsultatua: 2022-07-30).
* ↑ (Ingelesez) Kurt, Dr Serhat. (2021-05-23). «McClelland’s Three Needs Theory: Power, Achievement, and Affiliation» Education Library (Noiz kontsultatua: 2022-07-30).

## Kanpo estekak

* Datuak: Q28876
# David Milch

David Sanford Milch (Buffalo, New York, 1945eko martxoaren 23a) telebistako zuzendari eta idazle estatubatuarra da. Hainbat telebistako ikuskizunak sortu ditu, besteak beste, NYPD Blue (Steven Bochco-ekin batera sortua) eta Deadwood.
Milch-ek desoreka bipolarra du. Alzheimer gaixotasuna diagnostikatu zioten 2017an.
* Datuak: Q1175673
* Multimedia: David Milch / Q1175673
# David McTaggart

David McTaggart (Vancouver, 1932ko ekainaren 24a - Perugia, Italia, 2001eko martxoaren 23a) kanadar ekologista izan zen. Greenpeace taldearen sortzaileetako bat da, eta erakundearen bozeramailea izan zen 1979tik 1991ra arte. 1971n Frantziak Zeelanda Berrian arma nuklearrak probatzeko saioak egin zituenez geroztik, ekologia-auzietara lotu zitzaien buru-belarri. 1960ko hamarraldian Kaliforniara joan zen, eraikin-kontratista eta eragile gisa lan egitera. Guztiz hunkituta geratu zen bere langileetako bi eztanda baten ondorioz zauritu zirenean.
1971n, Greenpeace International erakundearen sorreran parte hartu zuen Zeelanda Berrian. Hurrengo urtean mundu osoaren arreta erakarri zuen Frantziak arma nuklearren beste saio bat egin behar zuen lekura, Mururoa atoloira, agertu zenean bere belaontzi txikiarekin (Vega izenekoa, Greenpeace III izenaz bataiatua gero). Ontziaren presentziak, legezko leku batean ainguratua zegoela, saioak bertan behera uztera behartu zuen Frantziako gobernua. Azkenik, Frantziako gerraontzi bat belaontziari oldartu zitzaion. McTaggart, bere ontzia konpondu eta gero, leku berera itzuli zen urtebete geroago, Australiako eta Zeelanda Berriko Langile Alderdiko kide batzuekin batera. Frantziako militarrek jipoitu egin zuten, eta McTaggartek auzi luze bat hasi zuen haien kontra. Bien bitartean Greenpeace erakundea zabalduz joan zen munduan zehar. 1985ean Greenpeaceko beste ontzi bat, Rainbow Warrior, Mururoa atoloira joan zen ostera Frantziaren saio nuklearren aurka protesta egitera. Aucklandeko portuan ainguratuta zegoela, leherketa batek ontzia hondoratu zuen eta Greenpeaceko argazkilari bat hil zuen. Leherketarekin zerikusia zutelako atxilotu zituzten bi pertsonak Frantziako zerbitzu sekretuetako kideak ziren; Zeelanda Berrian epaituak eta zigortuak izan ziren. Frantzian, auziak kolokan jarri zuen gobernua, eta goi-mailako bi ofizial karguetatik kentzera behartu zituen.
2001ean, auto-istripu batean hil zen, Italian, bera bizi zen lekutik gertu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1175627
* Multimedia: David McTaggart / Q1175627
# David Meca

David Meca Medina (Sabadell, Bartzelonako probintzia, 1974ko otsailaren 1a - ) igerilari bat da, batez ere distantzia luzeak egiten dituena ur irekitan.
Munduko txapelduna izan zen Honolulun 2000. urtean eta Montrealen 2005ean ospatu ziren Ur Irekietako Igeriketa Mundialetan, eta 1998an Munduko Kopako Zirkuituko txapeldun orokorra izan zen, Munduko Kopako 28 maratoi irabazi eta gero. Mundial eta Europako txapelketatan bederatzi domina irabazi ditu.
Besteak beste, Mantxako kanala, Alcatrazeko kartzela, Xàbia-Eivissa uhartea eta Gibraltarko itsasartea zeharkatu ditu igerian.

## Kanpo estekak

* Datuak: Q164175
* Multimedia: David Meca / Q164175
# Cássia Eller

Cássia Rejane Eller (Rio de Janeiro, 1962ko abenduaren 10a-Rio de Janeiro, 2001eko abenduaren 29a) Brasilgo rock abeslari eta gitarra-jotzailea izan zen.

## Biografia

Eller bisexuala zen argi eta garbi. Bere bizitzako azken 14 urteak Francisco semearekin (Chicão maitekiro deitua) bizi izan zituen; semea Tavinho Flalho musikariarekin eta María Eugênia Vieira Martins emaztearekin izandako harreman kasualaren ondorioz jaio zen. Cássia Eller 39 urte zituelarik hil zenean, bere emazteak semearen zaintza eskatu zuen. Brasilgo gizartea irauli zuen kasua izan zen, eta bikote homosexualei eta seme-alaben zaintzari buruzko aurrekaria ezarri zuen ezkontideetako bat hiltzean.
Alkoholarekin eta drogekin arazo handiak izan zituen, baina hiltzean hiru urte inguru zeramatzan errehabilitatuta. 2001eko abenduaren 29an hil zen, bihotzeko hiru geldialdi jarraian jasan ondoren. Akats medikoak eragindako heriotza adierazi zen, autopsian gaindosiak eragindako heriotzaren hasierako hipotesia baztertu ondoren.

## Ibilbidea

Bere ahots grabeak ezaugarritzen zuen bere abesteko modua. Musikagile lana bi abestitara mugatu zen: "Elles" eta "O Marginal". Interprete jarrera hartuz, Brasilgo rock konpositore handien piezak berpiztu zituen, hala nola Renato Russo eta Cazuza, baita MPBko (Música Popular Brasileira) artistak ere, hala nola Caetano Veloso edo Chico Buarque, Nando Reis, Arrigo Barnabé eta Wally Salomãoren pop estilotik igaroz, Riachãoren sambetaraino eta Jimi Hendrix, The Beatles eta Nirvanaren rock pieza klasikoetaraino. Zuzeneko grabazioak maite zituen.
Cazuzaren omenez bi disko grabatu zituen, horietako bat haren abestiekin bakarrik eta Cazuzaren "Todo amor que houver nessa vida" abestitik ateratako Veneno Antimonotonía izenburuarekin.

## Diskografia
### Estudio albumak

* 1990 Cássia Eller (1990)
* 1992 O Marginal
* 1994 Cássia Eller (1994)
* 1997 Veneno AntiMonotonia
* 1999 Com Você... Meu Mundo Ficaria Completo
* 2002 Dez de Dezembro

### Zuzeneko albumak

* 1996 Cássia Eller Ao Vivo
* 1998 Veneno Vivo
* 2000 Cássia Rock Eller
* 2001 Acústico MTV Cássia Eller
* 2002 Luau MTV

### Bildumak

* 1997 Minha História
* 1997 Música Urbana
* 1998 Millenium
* 2002 Série Gold
* 2003 Perfil
* 2004 A Arte de Cássia Eller
* 2004 I Love MPB
* 2005 Novo Millenium
* 2008 Raridades

### DVD

* 2000 Com Você... Meu Mundo Ficaria Completo
* 2001 Ao vivo. Rock in Rio
* 2001 Acústico MTV

## Erreferentziak

* ↑ https://www.lavanguardia.com/peliculas-series/personas/cassia-eller-143299
* ↑ https://www1.folha.uol.com.br/fsp/cotidian/ff0601200234.htm
* ↑ https://web.archive.org/web/20191108025144/http://revistamarieclaire.globo.com/Marieclaire/0,6993,EML372675-1740-1,00.html

## Kanpo estekak

* Cássia Ellerren argazkiak.
* (Portugesez):"I Ain't Got Nothing But The Blues" Youtuben.
* Datuak: Q269841
* Multimedia: Cássia Eller / Q269841
# Cástulo

Cástulo (latinez: Castŭlō; iberieraz , Kastilo antzinako grezieraz: Κασταλῶν, Kastalōn) antzinako ibero-erromatar hiri bat izan zen, Oretaniako hiriburua zena. Haren hondakinak egungo Linaresen daude, hirigunetik 5 km hegoaldera. JA-4102 errepidean (Linares-Torreblascopedro) behar bezala seinaleztatutako desbideratze batetik sartzen da. Inguruan, gaur egun, bisitariei harrera egiteko Interpretazio Zentro bat dago, aparkaleku batekin batera.

## Deskribapena

Castulo hiri ibero-erromatarra Guadalquivir Garaian zegoen, Sierra Morena inguruko mendietan, eta Iberiar goi-lautadarekin lotura gisa sortu zuten. Plinio Zaharrak marka gisa erabiltzen du Hispaniaren dimentsioen zati bat definitzeko. Guadalimar ibaiaren eskuineko ertzeko terrazetako batean dago, eta kokalekuaren aztarnak aztertu dira, bai mendi-hegaletan, bai Armen Plazako eta La Muelako muinoetan kokatutako harresituriko ordoki batean, 300 bat metroko altuetara, ibaiaren ibarrean nagusi den ikuseremu zabala kontrolatuz.
Aztarnategia definitzen duten ezaugarrietako bat k.a. III. milurtekoaren amaieratik XV. mendera arteko etengabe okupazioa da.

## Erreferentziak

* ↑ (Gaztelaniaz) «Cecas ibéricas meridionales» tesorillo.com.
* ↑ (Grezieraz) Polibio. (1893). Historiae. X Leipzig: Teubner.
* ↑ Plinio Zaharra. Historiae Naturalis. 3.
* ↑ Plinio Zaharra. Historiae Naturalis. 3.

## Kanpo estekak

* Datuak: Q1049992
* Multimedia: Cástulo / Q1049992
# Cássia (Minas Gerais)

Cássia Brasilgo udalerri bat da, Minas Gerais estatuan kokatua. 17.155 biztanle ditu 665,802 km²ko eremuan.

## Ikus, gainera

* Minas Gerais

## Kanpo estekak

* Datuak: Q1793175
* Multimedia: Cássia (Minas Gerais) / Q1793175
# Cássia dos Coqueiros

Cássia dos Coqueiros Brasilgo udalerri bat da, São Pauloko estatuan kokatua. 2.505 biztanle ditu 191,683 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1760292
* Multimedia: Cássia dos Coqueiros / Q1760292
# Cávado

Cávado (portugesez: rio Cávado) iparraldeko Portugal zeharkatzen dituen ibai bat da, Duero ibaiaren ibaiadarra dena.
Larouco mendizerran jaioa, Braga eta Barcelos igaro ondoren, Ozeano Atlantikoan du ahoa. Homem, Rabagão eta Saltadouro ibaiak ditu ibaiadar nagusiak.

## Kanpo estekak

* Datuak: Q14582
* Multimedia: Cávado River / Q14582
# Cástaras

Cástaras Granadako udalerria da, Granadako Alpujarra eskualdean dagoena.
2008ko urtarrilaren 1eko erroldaren arabera 266 biztanle zituen.

## Ikus, gainera

* Granadako udalerrien zerrenda

## Kanpo estekak

* (Gaztelaniaz) Udalari buruzko webgunea.
* Datuak: Q555134
* Multimedia: Cástaras / Q555134
# Cávado (azpieskualdea)

Cávado Portugalgo azpieskualdea da, Iparraldeko eskualdean kokatuta dagoena.

## Kontzejuak

* Amares
* Barcelos
* Braga
* Esposende
* Terras de Bouro
* Vila Verde

## Ikus, gainera

* Ardo berde
* Cávado (ibaia)

## Kanpo estekak

* Datuak: Q1149837
# Cáñar

Cáñar Granadako udalerria da, Alpujarra Granadina eskualdean dagoena.
2008ko urtarrilaren 1eko erroldaren arabera 422 biztanle zituen.

## Ikus, gainera

* Granadako udalerrien zerrenda

## Kanpo estekak

* (Gaztelaniaz) Udalaren kokapena.
* Datuak: Q555114
* Multimedia: Cáñar / Q555114
# Câineni

Câineni Errumaniako udalerri bat da, Vâlcea konderrian. 2.484 biztanle ditu, 254,77 kilometro koadroko azaleran banatuta.

## Herriak

Udalerrian honako herriak daude:
Câinenii Mici $^{(en)}$ Câinenii Mari $^{(en)}$ Greblești $^{(en)}$ Priloage $^{(en)}$ Râu Vadului $^{(en)}$ Robești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2298095
# Cortinarius pseudosulphureus

Cortinarius pseudosulphureus Cortinariaceae familiako onddo espezie bat da.
Sinonimoa: Phlegmacium pseudosulphureum, Cortinarius sulphureus.

## Deskribapena

Kapela: 5 eta 7 (8) cm bitarteko diametrokoa, ganbil-lautua, ertza beherantz biribildua, gero tolestua; likatsua hezetasunean, zetaduna lehorrean, hori-kromo koloretik oliba antzekora doan kolore eder batekoa, edo marroiz zikinduta diskorantz.
Orriak: Hori-oliba bizi kolorekoak, gero arreak, itsatsiak, estu,
Hanka: 4 eta 7 cm bitarteko garaierakoa eta 1 eta 1,5 cm bitarteko diametrokoa, orrien kolore berdinekoa edo berdexkagoa; erraboil marjinatua; ukitzean oliba antzeko kolorea hartzen du. Gortina horiarekin.
Haragia: Hori bizi kolorekoa edo hori-berdexka, usaingabea eta zapore gozoarekin.
Erreakzio kimikoak: Kapela eta orriak, + álcali: arre ilina; haragia +álcali, gris-oliba antzekoa; haragia + guaiaco, urdina; Haragia + fenol, mantso arre-ardo kolorea.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Pseudosulphureus epitetoa, Cortinarius sulphureus espeziearen antzekoa delako du.

## Jangarritasuna

Ez da jangarria.

### Nahasketa arriskua

Erreakzio kimikoei begiratu gabe ez da erraza identifikatzea.

## Sasoia eta lekua

Pagoen basoetan eta mistoetan, kare-lurretan.

### Banaketa eremua

Frantzia, Alpeak, Belgika, Herbehereak, Danimarka, Suedia, Austria.

## Erreferentziak

* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 155 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ Cortinarius pseudosulphureus: GBIF—the Global Biodiversity Information Facility.

## Kanpo estekak

* Datuak: Q127164157
# Cortinarius purpureobadius

Cortinarius purpureobadius Cortinariaceae familiako onddo espezie bat da. Zenbait autoreren iritziz, onddo hau pozoitsua da.
Sinonimoa: Cortinarius anthracinus.

## Deskribapena

Kapela: 3 eta 6 cm bitarteko diametrokoa, zetadun fibrilosua, erdigunea ia leuna, arre-purpura ilun kolorekoa eta ertza arrosa-karmin kolorekoa.
Orriak: Laranja-karmin kolorekoak.
Hanka: 6 cm inguruko garaierakoa eta 0,5 cm inguruko diametrokoa, ia zilindrikoa, karmin koloreko fibrilaz inguratua, hondo arrosa-laranja kolorekoaren gainean, oinarria arrexka kolorekoa.
Haragia: Antzeko kolorekoa. Espora-jalkina marroi-herdoil kolorekoa.
Etimologia: Cortinarius hitza gortinatik dator, gortina eta guzti, errezelaren hondakin bereizgarriak direla eta. Anthracinus epitetoa grekotik dator, rubi harri preziatu gisa koloreztatua, esan nahi duen "anthrákinos" hitzetik.

## Jangarritasuna

Ez da jangarria.

### Nahasketa arriskua

Cortinarius hemitrichus itxuraz antzekoa da.

## Sasoia eta lekua

Udan eta udazkenean. Batez ere urkien azpian.

### Banaketa eremua

Bretainia, Suedia, Austria.

## Erreferentziak

* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 224 or. ISBN 84-282-0865-4..
* ↑ Cortinarius purpureobadius: GBIF—the Global Biodiversity Information Facility.

## Kanpo estekak

* Datuak: Q81007082
# Crestwood (Kentucky)

Crestwood Kentuckyko hiri bat da. Oldham konderrian kokatua dago. 2010ean 4.531 biztanle zituen, 10,42 kilometro koadrotan banatuta.

## Ikus, gainera

* Oldham konderria

## Kanpo estekak

* Datuak: Q2030859
# Creswell (Ipar Carolina)

Creswell Ipar Carolinako herri bat da. Washington konderrian kokatua dago. 2010ean 276 biztanle zituen, 1,47 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q2025046
* Multimedia: Creswell, North Carolina / Q2025046
# Crete (Illinois)

Crete Illinoiseko herri bat da. Cook konderrian kokatua dago. 2010ean 8.259 biztanle zituen, 24,89 kilometro koadrotan banatuta.

## Ikus, gainera

* Cook konderria

## Kanpo estekak

* Datuak: Q2575698
* Multimedia: Crete, Illinois / Q2575698
# Crete udalerria, Will konderria (Illinois)

Crete udalerria Ameriketako Estatu Batuetako Illinois estatuko udalerri bat da, Will konderrian. Azken zentsuaren arabera 23.759 biztanle zituen, 44.38 milia karratu (114.9 km$^2$) eremuan.

## Ekonomia

2020ko zentsuaren arabera, Crete udalerrian 9519 etxebizitza zeuden. Per capita diru-sarrerak 36.195 estatubatuar dolar ziren.

## Kanpo estekak

* Datuak: Q5184731
* Multimedia: Crete Township, Will County, Illinois / Q5184731
# Cretas

Cretas Teruelgo udalerria da, Matarraña eskualdean dagoena.
2009ko urtarrilaren 1eko erroldaren arabera 629 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalari buruzko webgunea.
* Datuak: Q1652414
* Multimedia: Cretas / Q1652414
# Crete (Nebraska)

Crete Nebraskako hiri bat da. Saline konderrian kokatua dago. 2010ean 6.960 biztanle zituen, 7,57 kilometro koadrotan banatuta.

## Ikus, gainera

* Saline konderria

## Kanpo estekak

* Datuak: Q958049
* Multimedia: Crete, Nebraska / Q958049
# Crete Senesi

Crete Senesi Sienako hegoaldean dagoen Toskanako eskualdea da.
Herrien arteko muino eta baso sorta bat da, Asciano, Buonconvento, Monteroni d'Arbia, Rapolano Terme eta San Giovanni d'Asso udalerriak barne hartzen dituena, guztiak Sienako probintziaren barnean.
Crete senesik, literalki, "sienatar buztinak" esan nahi du, eta lurraren kolore grisaxka bereizgarriak, paisaiari, sarri, ilargi bezala deskribatutako itxura bat ematen dio, Erdi Arotik aurrera, Acconako basamortua deitua. Buztin bereizgarri honi mattaione diote eta duela lau milioi eta erdi urte inguru ingurua estali zuen Pliozenoko itsaso baten sedimentuen ondorengoa da.
Eskualde honek, denbora luzez biztanlerik gabe egon ondoren, mahatsondoaren eta olibondoaren laborantza zail egiten duten jatorrizko ezaugarriei eutsi die. Zerealak, bazka eta ekiloreak soilik landu ahal izan dira eremu geografiko horren mugetako ur-ibilguetatik irrigazio intentsiboa eginez.
Beharbada, inguruko eraikinik nabarmenena Monte Oliveto Maggiore beneditar abadia da.
* Ureztatutako zerealak
* Panorama
* Monte Oliveto Maggiore
* Egunsentia Saltafabbron, Asciano

## Erreferentziak

* ↑ Folco Giusti. (1993). La storia naturale della Toscana meridionale. Cinisello Balsamo: Amilcare Pizzi Editore ISBN 978-88-366-0440-1..
* ↑ Gilberto Madioni, ed. Dalla scuola di Siena al deserto di Accona - Artisti per San Bernardo Tolomei. Siena: Betti Editrice ISBN 978-88-7576-145-5..

## Kanpo estekak

* Datuak: Q1139769
* Multimedia: Crete senesi / Q1139769
# Crestwood (Missouri)

Crestwood Missourieko hiri bat da. St. Louis konderrian kokatua dago. 2010ean 11.912 biztanle zituen, 9,32 kilometro koadrotan banatuta.

## Ikus, gainera

* St. Louis konderria

## Kanpo estekak

* Datuak: Q962016
* Multimedia: Crestwood, Missouri / Q962016
# Creswell (Derbyshire)

Creswell, Ingalaterrako erdialdean dagoen udalerri bat da, Derbyshire konderrian.
2011n 5.550 biztanle zituen.
* Datuak: Q5184679
* Multimedia: Creswell, Derbyshire / Q5184679
# Creswell (Oregon)

Creswell Oregongo hiri bat da. Lane konderrian kokatua dago. 2010ean 5.031 biztanle zituen, 4,40 kilometro koadrotan banatuta.

## Ikus, gainera

* Lane konderria

## Kanpo estekak

* Datuak: Q2213840
* Multimedia: Creswell, Oregon / Q2213840
# Dairsie

Dairsie edota Osnaburgh, Eskoziako gaeleraz: Darfhasaidh, Eskoziako herri bat da, Fife konderrian.

## Leku interesgarriak

* Dairsieko gaztelua

## Kanpo estekak

* Datuak: Q571601
* Multimedia: Dairsie / Q571601
# Dairago

Dairago Italiako udalerri bat da. Milango probintzian kokatuta dago, Lombardia eskualdean. 6.412 biztanle ditu, 5,64 kilometro koadroko azaleran banatuta.

## Mugakideak

Dairagok honako udalerri hauekin egiten du muga:
Arconate Busto Arsizio Busto Garolfo Legnano Magnago Villa Cortese Buscate Pozzuolo Martesana

## Kanpo estekak

* Datuak: Q42580
* Multimedia: Dairago / Q42580